कैसे कोहनी (elbow) के कालेपन से छुटकारा पाएं
इस आर्टिकल में:कोहनी के कालेपन से छुटकारा पाने के घरेलू नुस्खे (Home Remedies for Dark Elbows)एक्सफोलिएट और मॉइश्चराइज़ करेंरेफरेन्स
धूप से और त्वचा पर डेड सेल्स के कारण आपकी कोहनी की त्वचा का रंग शरीर के बाकी हिस्सों से ज्यादा काला दिखाई देता है। यदि ये गर्मी के मौसम में आपके लिए परेशानी का कारण बन रही है, या इस वजह से आपको हाफ टीशर्ट पहनने में हिचकिचाहट महसूस हो रही है, तो अब हिचकिचाने की जरूरत नहीं है, कुछ नेचुरल रेमेडीज और त्वचा की देखभाल के कुछ तरीको से आपको आपकी कोहनी और घुटनों के कालेपन की चिंता से छुटकारा मिल सकता है। (Get Rid of Dark Elbows, Kohni ka Kalapan Kaise Door Kare)
कोहनी के कालेपन से छुटकारा पाने के घरेलू नुस्खे (Home Remedies for Dark Elbows)
नींबू के रस का उपयोग करें: नींबू के रस में साइट्रिक एसिड (citric acid) होता है जो की एक नेचुरल ब्लीचिंग एजेंट (bleaching agent) है इसलिए कोहनी पर नींबू का रस लगाने से त्वचा का कालापन कम करने में मदद मिलेगी। इसे उपयोग करने के लिए:
बड़े नींबू को आधा काटें। दोनों हिस्सों से थोड़ा सा जूस निकाल लें, ताकि आपको थोडा खाली भाग या कप का आकार मिले। हर लेमन कप को कोहनी पर रगड़े।
आप नींबू के ज्यादा लगे हुए गूदे (pulp) को निकाल सकते है लेकिन कोहनी को तीन घंटे तक नहीं धोए, इससे नींबू के रस को अच्छे से क्रिया करने के लिए पर्याप्त समय मिलेगा।
नींबू का रस जिस जगह पर लगाया है उसे कुनकुने पानी से धो लें, नींबू के रस से त्वचा रूखी हो जाती है, तो उस जगह पर अपना पसंदीदा मॉइश्चराइज़र लगाकर मॉइश्चराइज़ करें।
हर दिन इसे दोहराए, जब तक की त्वचा का रंग हल्का होना चालू न हो जाए। कुछ ही हफ्तों में आपको परिवर्तन दिखाई देगा।
मलाई और हल्दी लगाए: मलाई और हल्दी का मिश्रण कोहनी की त्वचा का रंग हल्का करने के लिए अच्छा होता है, विशेष रूप से उन लोगो के लिए जिनकी त्वचा काली होती है। हल्दी भी एक नेचुरल ब्लीचिंग एजेंट है, जो त्वचा में मेलानिन (melanin) को कम करने में सहायक होता है।
अधिक चिकनाई वाली मलाई या (या ज्यादा वसायुक्त दूध) लें और इसे तब तक उबालें जब तक की ये पक कर गाढ़ा न हो जाए।
आधे कप बेसन में एक छोटा चम्मच हल्दी मिलाए और पेस्ट बनाए।
इस पेस्ट को अपनी कोहनी (और घुटनों) पर गोल घुमाते हुए लगाए, फिर पानी से धोकर निकाल लें।
यह ध्यान रखें की हल्दी से आपकी त्वचा पर पीला या नारंगी सा रंग आ जाता है, लेकिन ये एक या दो दिन में छूट जाता है।
दूध और बेकिंग सोडा (baking soda) से पेस्ट बनाए: इस उपचार से भी कोहनी का रंग हल्का होता है दूध में लैक्टिक एसिड (lactic acid) होता है जो की त्वचा की रंगत (pigmentation) को हल्का करता है, और बेकिंग सोडा त्वचा से मृत कोशिका को एक्सफोलिएट करके हटाता है।
दूध को पर्याप्त मात्रा में मिलाए ताकि अच्छे से पेस्ट बन जाए।
अपनी कोहनी पर स्क्रब करते हुए, गोल घुमाते हुए लगाए। तब तक इसका प्रयोग करते रहे जब तक की आपकी त्वचा का रंग हल्का न हो जाए।
दही और विनेगर (vinegar) को मिलाकर प्रयोग करके देखें: इस मिश्रण में लैक्टिक एसिड और एसीटिक एसिड (acetic acid) दोनों होते हैं जो आपकी त्वचा के रंग को हल्का करने में मदद करते है।
एक छोटा चम्मच दही और एक छोटा चम्मच विनेगर को तब तक मिलाए जब तक की पेस्ट न बन जाए।
अपनी कोहनी पर गोल घुमाते हुए लगाए। 20 मिनिट तक लगे रहने दें, फिर धोकर मॉइश्चराइज़ करें।
एक कप में नींबू के रस और दही को मिलाए: इस मिक्सचर को लगाने से पहले एक ब्रश से कोहनी पर लगे पसीने और धूल को हटा लें। एक चम्मच का उपयोग करके इस मिक्सचर में पानी डाले। ब्रश या अपने हाथ से मिक्सचर को कोहनी पर लगाए। 10-20 मिनिट तक मिक्सचर का कोहनी पर सूखने तक का इंतजार करें, फिर सूख जाने पर अच्छे से साबुन और पानी से धो लें। एक सूखे कपड़े से पोछ लें, फिर उतनी जगह को मॉइश्चराइज़ करें।
एक्सफोलिएट और मॉइश्चराइज़ करें
कोहनी पर स्क्रब करें: कोहनी की त्वचा पर डेड सेल्स की लेयर बनकर जमा हो जाती है, इनकी वजह से भी कोहनी ज्यादा काली दिखाई देने लगती है कोहनी पर स्क्रब करके उन्हें हटाया जा सकता है।
एक लूफा या नहाने वाले कपड़े का उपयोग करके एक्सफोलिएटिंग शावर जैल को लगाकर कोहनी से मृत कोशिकाओ को हटाए।
आप अपने लिए खुद से भी स्क्रब भी बना सकते है शक्कर से स्क्रब बनाने के लिए 2 भाग शक्कर (सफ़ेद या ब्राउन) में एक भाग तेल का मिलाए (बादाम, नारियल या जैतून)।
बस यह ध्यान में रखें की बहुत तेज से या बहुत जल्दी जल्दी में स्क्रब न करें, ऐसा करने से आपकी त्वचा पर एक्सट्रा सेल (extra cell) बनेगे जिससे आपकी त्वचा और काली दिखाई देगी। हफ्ते में एक या दो बार धीरे धीरे स्क्रब करें।
थोड़ा धैर्य रखें कुछ ही दिनों में आपको एक त्वचा के रंग में बदलाव दिखाई देगा।
स्क्रब करने के बाद त्वचा को मॉइश्चराइज़ करें: रूखी होने से भी त्वचा काली दिखाई देती है, इसलिए कोहनी को मॉइश्चराइज़ करके रखें।
हर बार शावर लेने या नहाने के बाद (गरम पानी आपकी त्वचा से प्राकृतिक तेल को निकालता है), रात में सोने जाने से पहले और सुबह घर से निकालने से पहले त्वचा को मॉइश्चराइज़ करें। बेहतर परिणाम के लिए उस लोशन का इस्तेमाल करें जिसमें शिया बटर (Shea butter), जोजोबा ऑइल (jojoba oil ) या जैतून का तेल हो।
एक और उपचार है की सोने जाने से पहले पेट्रोलियम जेली (petroleum jelly), नारियल तेल, या शिया बटर की मोटी सी परत कोहनी पर लगाए, फिर उसे “सोक स्लीव (sock sleeve)” फैशन में कटे हुये कॉटन के मोजे से ढ़क लें। यदि संभव हो तो इस मोजे को रात भर लगे रहने दें। मोजे का उपयोग करने से आप ज्यादा मात्रा में मॉइश्चराइज़र आपकी कोहनी पर लगा सकते है और इससे आपकी चादर भी खराब नहीं होगी। और मोजे से आपको आपका शरीर गर्म बना रहेगा जिससे की मॉइश्चराइज़र सूखेगा नहीं, जिससे आपकी त्वचा को इसे अवशोषित करने में मदद मिलेगी।
सन स्क्रीन (sun screen) लगाए: धूप से त्वचा को नुकसान पहुँच सकता है और इससे कोहनी और घुटने की त्वचा काली हो सकती है, इसलिए बाहर कहीं भी बाहर जाने से पहले सनस्क्रीन जरूर लगाए।
भले ही धूप न हो, बादल छाए हो या बारिश हो रही हो, नुकसान पहुंचाने वाली यू वी (UV) किरणे तब भी वातावरण में मौजूद रहती है, इसलिए आपको पूरे साल ही सनस्क्रीन लगाने की आदत बना लेना चाहिए। हर रोज़ सुबह ही सनस्क्रीन लगाना अपनी दिनचर्या में शामिल कर लेना ही सही रहेगा।
यदि नींबू से उपचार करने से घाव बन रहे है, आपकी त्वचा में दरार आ रही है, तो ऐसी स्थिति में जब तक त्वचा ठीक न हो जाए मॉइश्चराइज़ करते रहे और ठीक होने के बाद ही नींबू से उपचार करें।
आप मलाई, दही और हल्दी की जगह पर दलिया और दो बादाम को भी लगा सकते है।
अपने घुटनो के बल पर न बैठे और अपनी कोहनी पर ज्यादा वजन न दें क्योंकि इससे वो घिस कर काले दिखाई देंगे और उनमे रक्त संचार अच्छे से नहीं हो पाएगा।
हल्दी से दाग भी लग सकते है तो थोड़ी सावधानी बरतें।
गाढ़ी मलाई, बेसन, हल्दी, और गुलाब जल
दही और विनेगर
शिया बटर, जोजोबा ऑइल, जैतून का तेल
English: Get Rid of Dark Elbows, Français: se débarrasser des coudes noirs, Italiano: Trattare i Gomiti Scuri, Español: deshacerse de los codos oscuros, Deutsch: Dunkle Ellenbogen behandeln, Português: Se Livrar de Cotovelos Escuros, 中文: 摆脱暗沉的手肘肤色, Русский: избавиться от темной кожи на локтях, Nederlands: Van donkere ellebogen afkomen, Čeština: Jak se zbavit tmavých loktů, Bahasa Indonesia: Mencerahkan Siku Gelap, ไทย: แก้ไขข้อศอกดำ, العربية: تفتيح الكوعين, 한국어: 팔꿈치 미백 관리법, Tiếng Việt: Làm sáng Da khuỷu tay, 日本語: ひじの黒ずみを取る, Türkçe: Koyu Renkli Dirseklerden Nasıl Kurtulunur
सभी लेखकों को यह पृष्ठ बनाने के लिए धन्यवाद दें जो ५,४५२ बार पढ़ा गया है।